Sir Clive Marles Sinclair (naixiu de Richmond (Reino Uniu) lo 30 de chulio de 1940 y muerto lo 16 de setiembre de 2021 en Londres (Reino Uniu)) estió un inventor y interpresario anglés conoixiu per os suyos inventos en l'ambito d'a electronica de consumo. Entre os suyos inventos mas destacaus son os microordenadores ZX80, ZX81 y ZX Spectrum, que produciba mientres os primers anyos d'o decenio de 1980, a calculadera de pocha Sinclair Executive (producida per a suya interpresa Sinclair Radionics) y lo Sinclair C5, l'auto produciu per a suya interpresa Sinclair Vehículos, entre atras muitas cosetas.